**ДИПЛОМИРАНЕ**

**УКАЗАНИЯ ЗА ПРОВЕЖДАНЕ И КРИТЕРИИ ЗА ОЦЕНЯВАНЕ ПРИ**

**ПИСМЕН ДЪРЖАВЕН ИЗПИТ**

**ЗА СПЕЦИАЛНОСТ:**

**„ЕЛЕКТРОННИ ТЕХНОЛОГИИ В МУЗИКАТА“**

**/актуален от 2021 г./**

**УКАЗАНИЯ ЗА ПРОВЕЖДАНЕ НА ПИСМЕНИЯ ДЪРЖАВЕН ИЗПИТ:**

1. Писменият държавен изпит за студентите-дипломанти от специалност „Електронни технологии в музиката“ се провежда по въпросник, одобрен от съвета на катедра “Музика” и включва въпроси от изучаваните дисциплини.
2. Въпросникът за държавен изпит се актуализира от преподавателите към катедра “Музика” в началото на всяка учебна година.
3. Завършващите студенти получават актуализирания въпросник за държавен изпит не по-късно от три месеца преди неговото провеждане.
4. Датата за писмен държавен изпит, както и състава на комисията се назначават със заповед на ректора, по предложение на ръководителя на катедрата.
5. Комисията организира провеждането на изпита, като осигурява зала/и и всички необходими условия за неговото нормално протичане.
6. Комисията предварително запознава студентите с начина на провеждане на държавния изпит.
7. В деня на изпита студентите са длъжни да заемат местата си в определената/ите за държавния изпит зала/15 минути по-рано от обявения начален час.
8. Преди началото на изпита комисията организира раздаването на предварително подпечатани с печат на катедрата бели листа.
9. Във времето до изтегляне на въпросите член на комисията разяснява на студентите как ще протече изпита и кога ще бъдат обявени резултатите от него.
10. Изтеглят се три въпроса от конспекта. Единият от въпросите е от Раздел І ”Основи на тонрежисурата”, вторият от Раздел ІІ “Звукотехника и аудиомонтаж”, а третият от Раздел III „Акустика“ /Приложения № 1, 2 и 3/.
11. Изтеглянето на въпросите става от студент в присъствието на членовете на комисията в залата /или в една от залите/, в която се провежда държавния изпит
12. Комисията записва изтеглените въпроси на дъската.
13. Студентите отговарят на едни и същи въпроси, като ги преписват от конспекта или дъската върху определените за развиването им листа.
14. Продължителността на изпита е 4 астрономични часа.
15. В случай, че студентите не могат да развият изтеглените въпроси, те могат да напуснат залата. При напускането на залата се пази пълен ред и тишина.
16. След обявяване края на изпита, всички са длъжни да престанат да пишат. Предаването на писмените работи става по ред, определен от комисията.
17. Резултатите от държавния изпит се обявяват до 3 дни след неговото провеждане.
18. Писмените работи се оценяват по шестобална система, която включва: “Отличен” (6,00), “Много добър” (5,00), “Добър” (4,00), “Среден” (3,00) и “Слаб” (2,00). За успешно положен се смята изпитът, оценен най-малко със “Среден” (3,00). При слаба оценка на единия от въпросите, общата оценка е „Слаб” (2)
19. Студентите могат да се запознаят с мотивите на комисията за поставянето на съответната оценка в срок до една седмица след полагане на изпита. Оценките не могат да бъдат променяни.
20. Писмените работи от държавния изпит се съхраняват в катедра “Музика” в срок от 3 години от датата на провеждане на изпита.

**Б.1. КРИТЕРИИ ЗА ОЦЕНЯВАНЕ НА ПИСМЕНИЯ ДЪРЖАВЕН ИЗПИТ:**

|  |  |  |  |
| --- | --- | --- | --- |
| **№** | **Критерии за всеки отделен въпрос от конспекта** | **Качествена оценка** | **Количествена оценка**  |
|  |  |  | **въпроси** |
|  |  |  | **№ 1** | **№2** | **№3** |
| 1. | Разработени са всички съдържателни компоненти на формулирания в конспекта въпрос | Пълно Частично Незадоволително | 321 | 321 | 321 |
| 2. | Вярност, точност и логическа последователност на изложението | Пълно Частично Незадоволително | 321 | 321 | 321 |
| 3. | Изложението да е основано на съвременните методически концепции | Напълно отговаря на изискваниятаНалице са отделни пропускиРаботата се характеризира със сериозни пропуски | 321 | 321 | 321 |
| 4. | В разработката да бъдат включени примери, които да подкрепят теоретичното изложение | Много добро Сравнително доброЗадоволително | 321 | 321 | 321 |
| 5. | Текстът отговаря на изискванията за правопис и пунктуация | Напълно отговаря на изискваниятаНалице са отделни пропускиРаботата се характеризира със сериозни пропуски | 321 | 321 | 321 |
| **Общ брой точки по отделните въпроси от конспекта:** |  |  |  |

**Б.2. СКАЛА ЗА ОЦЕНЯВАНЕ НА ПИСМЕНИЯ ДЪРЖАВЕН ИЗПИТ**

Извършва се по точкова система. Максимално възможният брой точки е 45 въз основа на определени диапазони и оценки, получени посредством усреднените стойности на точките, дадени от членовете на комисията:

При среден брой 36 и повече точки (над 80 % от максималния) - отличен 6;

31,6 - 35,9 точки (над 70 %) – много добър 5;

27,1 - 31,5 точки (над 60 %) – добър 4;

22,6 - 27,0 точки (над 50 %) – среден 3.

При среден брой под 22,5 точки (над 50 %) – Слаб 2.

**КОНСПЕКТ ЗА ПИСМЕН ДЪРЖАВЕН ИЗПИТ**

**ПРИЛОЖЕНИЕ № 1**

**ОСНОВИ НА ТОНРЕЖИСУРАТА**

1. Музикалният звук като обект на тонрежисьорската работа.
2. Слухова картина и критерии за оценка на качествата ѝ.
3. Комуникационно-акустични основи на звукопредаването.
4. Основи на звукозаписната техника.
5. Моно, стереофония, куадро, съраунд, Ambisonics.
6. Микрофонни техники за запис на стерео и съраунд.
7. Особеностите на хардуерните и софтуерните процесори.
8. Основни измервателни скали, стандартни нива.
9. АЦП и ЦАП - сигнали и връзки и основните им параметри.
10. Хардуерни и виртуални измервателни уреди и работа с тях.

**ПРИЛОЖЕНИЕ № 2**

**ЗВУКОТЕХНИКА И АУДИОМОНТАЖ**

1. Студийни озвучителни тела и слушалки.
2. Видове микрофони - специфика и употреба.
3. Динамични процесори, еквалайзери, времево базирани ефекти.
4. Индустриални стандарти за компресиране на аудио сигнал със и без загуба на качество. Уреди и начини за компресиране.
5. Наслагване на глас върху предварително записан звуков фон за аудио-визуални продукти.
6. Смесителни пултове. Видове, компоненти и принцип на действие.
7. Съвременни стандарти за стерео микс към видео.
8. Технология и процеси за миксиране "Surround".
9. Мастеринг процеси.
10. Миксиране и мастеринг на оркестров звукозапис.

**ПРИЛОЖЕНИЕ № 3**

**АКУСТИКА**

1. Звук и качества на звука.
2. Разпространение на звука във въздуха и в затворени помещения.
3. Звукопоглъщане и звукоотражение. Реверберация.
4. Радиопредаване.
5. Изкривявания и шумове.
6. Акустика на струнните музикални инструменти.
7. Акустика на дървени духови музикални инструменти.
8. Акустика на медни духови музикални инструменти.
9. Акустика на ударни музикални инструменти.
10. Електронни музикални инструменти.